jkorsvik/nowiki_second_scrape_merged huggingface dataset:
Owen Wilson

Owen Cunningham Wilson (født 18. november 1968) er en amerikansk skuespiller. Han har vunnet flere priser og er mest kjent for sitt komedietalent. Han har samarbeidet med Ben Stiller i flere av sine filmer, og sammen med flere av de andre i The Frat Pack, som også Wilson er en del av.
Wilson debuterte som skuespiller som Dignan i regissør Wes Andersons film Bottle Rocket, som han skrev manus på sammen med Anderson. Han har også jobbet med Anderson i filmene Rushmore og The Royal Tenenbaums, som begge ble nominert til Oscar for beste manus. Wilson fikk senere en rolle i The Cable Guy, regissert av Ben Stiller. Etter mindre opptredener i actionfilmer som Anaconda, Armageddon og The Haunting, dukket Wilson opp i to dramatiske roller med en birolle i Permanent Midnight som en rusmiddelavhengig skribent, og med hovedrollen som seriemorder i The Minus Man, hvor hans fremtidige kjæreste, sangeren Sheryl Crow også hadde en rolle. Hans gjennombrudd som skuespiller kom med komedien Shanghai Noon (2002) der han spilte mot Jackie Chan. Filmen spilte inn nesten 100 millioner dollar på verdensbasis. 
Hans berømmelse fortsatte å stige da han spilte mot Ben Stiller og Will Ferrell i filmen Zoolander (2001). Wilson ble anbefalt til hovedrollen i actionfilmen Behind Enemy Lines (2001) av Gene Hackman som hadde sett ham i filmen Shanghai Noon. Wilson samarbeider med Vince Vaughn om filmen Wedding Crashers (2005) som spilte inn over 200 millioner dollar i USA alene. Wilson dukket opp i en annen av Wes Andersons filmer, The Darjeeling Limited, som ble vist under den 45. New York Film Festival og filmfestivalen i Venezia. Filmene hans har spilt inn mer enn 250 millioner dollar i USA og Canada, med et gjennomsnitt på 75 millioner dollar per film. Den 10. januar 2011 ble det annonsert at Wilson og hans kjæreste, Jade Duell, forventet barn sammen. Bare noen få dager senere, den 14. januar, ble det bekreftet at Duell hadde født en gutt på Hawaii som fikk navnet Robert Ford Wilson. Wilson er en tilhenger av den engelske fotball-klubben Chelsea FC.


== Selvmordsforsøk ==
26. august 2007 ble Owen ført til Saint John's Health Center i Santa Monica etter et mislykket forsøk på å begå selvmord. Dette skjedde samtidig som innspillingen av filmen Tropic Thunder fant sted, hvor han spilte en cameo-rolle. Han ble erstattet av Matthew McConaughey.


== Filmografi ==


== Referanser ==


== Eksterne lenker ==
Offisielt nettsted 
(en) Owen Wilson – kategori av bilder, video eller lyd på Commons 
(en) Owen Wilson – galleri av bilder, video eller lyd på Commons 
(en) Owen Wilson på Internet Movie Database 
(sv) Owen Wilson i Svensk Filmdatabas 
(da) Owen Wilson på Filmdatabasen 
(da) Owen Wilson på Scope 
(fr) Owen Wilson på Allociné 
(en) Owen Wilson på AllMovie 
(en) Owen Wilson hos Turner Classic Movies 
(en) Owen Wilson hos Rotten Tomatoes 
(en) Owen Wilson hos TV Guide 
(en) Owen Wilson hos The Movie Database 
Owen Wilson hos People.com
Owen Wilson hos Yahoo! Movies
Franklin County (Alabama)

Franklin County er et fylke i den amerikanske delstaten Alabama. Det ligger nordvest i staten og grenser mot Colbert County i nord, Lawrence County i øst, Winston County i sørøst og mot Marion County i sør. Det har også grense mot delstaten Mississippi i vest.
Franklin Countys totale areal er 1 674 km² hvorav 28 km² er vann. I 2000 hadde fylket 31 223 innbyggere og administrasjonssenteret ligger i byen Russellville. 
Fylket ble etablert i 1818 og har fått sitt navn etter Benjamin Franklin.  


== Eksterne lenker ==
(en) Offisielt nettsted 
(en) Franklin County, Alabama – kategori av bilder, video eller lyd på Commons 

[[Katego
ri:Fylker i Alabama]]
Refleks

Se også refleks (andre betydninger)Refleks er en uvilkårlig reaksjon eller et ensartet atferdsmønster i kroppen som ikke er styrt av viljen. En refleks blir utløst av aktivering (stimulering) av sanseapparatet, som for eksempel smerte eller slag mot kroppen. Reflekser blir formidlet av nervesystemet. Studier av reflekser kan gi svar på hvordan dette systemet fungerer. Testing av reflekser kan brukes for å oppdage sykdom eller skader i nervesystemet hos mennesker eller dyr.


== Eksempler ==
Ved smerte eller sterk varme mot hender eller føtter trekkes bøyemusklene sammen slik at det ikke skal oppstå skade av varig påvirkning på hender og føtter. Stimulering av benhinne eller hud forskjellige steder gir flere typer reflekser.
Refleks betegnes også som undersøkelse av refleksbuen, som er en test av samspillet mellom hjernen, ryggmargen og musklene som fungerer som et slags servosystem. Når en muskel blir litt forlenget et øyeblikk vil ryggmargscellene gi beskjed om at muskelen skal forkortes, og det kommer en sammentrekning. De vanlige muskler/steder man tester slik refleks er biceps og triceps i overarmen, patellar (kneskålsenen) og akillessenen i benet. 
Brachioradialisrefleksen er mot benhinna ovenfor tommelen (ved klokkereima) som gir en bøying i albuen.
Abdominalrefleksen er å stryke en litt hard liten gjenstand på mavehuden fra siden, litt ovenfra, inn mot navlen. Mavemusklene vil trekke navlen i motsatt retning av bevegelsen.
Plantarrefleksen er å stryke en liten, hard gjenstand under foten framover mot tærne. Normalt vil tærne bøye seg.


== Se også ==
Rød refleks


== Eksterne lenker ==
Oppslagsordet «refleks (fysiologi)» i Store norske leksikon
Oppslagsodet «refleks» i Store medisinske leksikon
Artikkel i Dagbladet 16.11.2012
Woody Harrelson

Woodrow Tracy «Woody» Harrelson (født 23. juli 1961) er en amerikansk Emmy-belønnet og Oscar-nominert skuespiller. Han spilte rollen som Larry Flynt i The People vs. Larry Flynt, hvor han ble Oscar-nominert for beste mannlige birolle. Han spilte også bartenderen Woody Boyd i TV-serien Cheers.
Harrelson er også kjent for sine roller i Natural Born Killers (1994), Den tynne røde linjen (1998), No Country for Old Men (2007) og Zombieland (2009). Han hadde dessuten en av stemmene i den engelske oversettelsen av den norske animasjonsfilmen Slipp Jimmy fri (2006).


== Utvalgt filmografi ==
Solo: A Star Wars Story (2018) … Tobias Beckett
Three Billboards Outside Ebbing, Missouri (2017)
Now You See Me (2014) … Merritt Osbourne
The Hunger Games: Catching Fire (2013) … Haymitch Abernathy
The Hunger Games (2012) .... Haymitch Abernathy
Rampart (2011) .... David Douglas Brown
Friends with Benefits (2011) .... Tommy
2012 (2009) .... Charlie Frost
The Messenger (2009) .... Captain Tony Stone
Zombieland (2009) .... Tallahassee
Defendor (2009) .... Arthur Poppington / Defendor
Syv liv (2008) .... Ezra
Semi-Pro (2008) .... Monix
Battle in Seattle (2007) .... Dale
No Country for Old Men (2007) .... Carson Wells
A Scanner Darkly (2006) .... Ernie Luckman
Slipp Jimmy Fri (2006) .... Roy-Arnie (stemme)
North Country (2005) .... Bill White
After the Sunset (2004) .... Stan Lloyd
Anger Management (2003) .... Galaxia / Security Guard Gary
Edtv (1999) .... Ray Pekurny
Den tynne røde linjen (1998) .... Sgt. Keck
Wag the Dog (1997) .... Sergeant William Schumann
The People vs. Larry Flynt (1996) .... Larry Flynt
Kingpin (1996) … Roy Munson
Money Train (1995) … Charlie
Natural Born Killers (1994) … Mickey Knox
"Cheers" .... (1985–1993) … Woody Boyd (200 episoder)
Indecent Proposal (1993) … David Murphy
White Men Can't Jump (1992) … Billy Hoyle
Doc Hollywood (1991) … Hank Gordon


== Referanser ==


== Eksterne lenker ==
(en) Woody Harrelson – kategori av bilder, video eller lyd på Commons 
(en) Woody Harrelson – galleri av bilder, video eller lyd på Commons 
(en) Woody Harrelson på Internet Movie Database 
(sv) Woody Harrelson i Svensk Filmdatabas 
(da) Woody Harrelson på Filmdatabasen 
(da) Woody Harrelson på Scope 
(fr) Woody Harrelson på Allociné 
(en) Woody Harrelson på AllMovie 
(en) Woody Harrelson hos Turner Classic Movies 
(en) Woody Harrelson hos Rotten Tomatoes 
(en) Woody Harrelson hos TV Guide 
(en) Woody Harrelson hos The Movie Database
Colbert County

Colbert County er et fylke i den amerikanske delstaten Alabama. Det ligger nordvest i staten og grenser mot Lauderdale County i nord, Lawrence County i sørøst og mot Franklin County i sør. Det har også grense mot delstaten Mississippi i vest.
Colbert Countys totale areal er 1 615 km² hvorav 75 km² er vann. I 2000 hadde fylket 54 984 innbyggere og administrasjonssenteret ligger i byen Tuscumbia. 
Fylket ble etablert i 1867 og har fått sitt navn etter Chickasaw-indianerhøvdingene og brødrene George og Levi Colbert.  
Den største byen er Muscle Shoals (Alabama).


== Eksterne lenker ==
(en) Offisielt nettsted 
(en) Colbert County, Alabama – kategori av bilder, video eller lyd på Commons
Myggblom

Myggblom (Hammarbya paludosa) er en plante i orkidéfamilien (marihandfamilien).


== Utseende ==
Myggblom er en svært uanselig orkide, faktisk enda mer uanselig enn knottblom. Den blir noen få centimeter høy, med en gulgrønn farge og et knippe gulgrønne blomster i aks oppover stengelen. Ved basis har planta et par små blad med yngleknopper i bladkantene, for å sikre reproduksjon.


== Forekomster i Norge ==
Myggblom er en typisk myrplante, og den pleier å vokse på de dypeste områdene i myra. Den er ikke knytta spesielt til høyt kalk- eller næringsinnhold i myra, men den er allikevel ikke vanlig å finne.
Selv om planta ingen steder er vanlig, vokser den spredt over hele landet nord til Balsfjord i Troms. Den er derfor ikke freda på noen som helst måte, og voksemåten freder nok planta mye i seg selv. I Norsk rødliste for arter (2021) står den som nær trua (NT).


== Nomenklatur ==
Det norske navnet myggblom betyr svært sannsynlig at planta har små «mygglignende» blomster. Det kan og henspille på at planta vokser i myr.
Hammarbya, plantas latinske slektsnavn, stammer fra navnet Hammarby. Det er nemlig navnet på godset der Carl von Linné bodde. paludosa betyr «vokser i myr».


== Referanser ==


== Eksterne lenker ==
(en) Myggblom i Encyclopedia of Life 
(en) Myggblom i Global Biodiversity Information Facility 
(no) Myggblom hos Artsdatabanken 
(sv) Myggblom hos Dyntaxa 
(en) Myggblom hos ITIS 
(en) Myggblom hos NCBI 
(en) Myggblom hos The International Plant Names Index 
(en) Myggblom hos Tropicos 
(en) Kategori:Hammarbya paludosa – bilder, video eller lyd på Wikimedia Commons 
(en) Hammarbya paludosa – galleri av bilder, video eller lyd på Wikimedia Commons 
Hammarbya paludosa – detaljert informasjon på Wikispecies
Schlatters

Schlatters sykdom, også kalt Osgood–Schlatters sykdom, er en overbelastningssykdom hos ungdom som oppstår i fremre del av vekstsonen i skinnebeinet (tibia) like nedenfor kneet. Like ovenfor vekstsonen fester patellarsenen seg. Den utgjør det nedre festet til nesten all muskulatur på framsiden av låret som sørger for å strekke ut kneleddet. Når kneet er bøyd og benet belastes, kan strekk-kreftene i patellarsenen bli mange ganger  tyngdekraften til personen, og det blir et voldsomt drag på leggbenet. Når ungdommene belaster kneet selv om det er smerter i det, kan vekstsonen bli bredere på framsiden og det blir mer hevelse i benstrukturen nedenfor festet til patellarsenen. Den kulen som dannes på skinnebeinet kan bli så stor at den er det første som treffer gulvet når pasienten står på kne.
En annen tilsvarende tilstand er Sinding-Larsens sykdom som affiserer vekstsonen i kneskjellet (patella).
Overbelastningene kan ofte opptre i forbindelse med lagidretter.


== Eksterne lenker ==
NHI.no – Schlatters sykdom hos Norsk Helseinformatikk
Omtale på ung.no
Korallrot

Korallrot (Corallorhiza trifida) er en plante i orkidéfamilien (marihandfamilien).


== Utseende ==
Korallrot er en uanselig orkidé, i hvert fall tilsynelatende. Den blir rundt 15 centimeter høy, har en brunaktig farge og mangler blader. Det skyldes at den mangler klorofyll. Korallrot livnærer seg i stedet ved å snylte på andre planter.
Går en nærmere inn på planta og beskuer blomstene, ser en at de er ganske så spektakulære. En hvit underleppe med røde prikker, omkranset av gule kronblader, gjør blomsten til en skjønnhetsopplevelse. Korallrot har rundt 10 sånne blomster i aks på hver stengel.
Korallrot har flere nære slektninger i tropiske strøk, noe som forklarer at blomsten har en såpass eksotisk utforming.


== Forekomster i Norge ==
Korallrot vokser stort sett i skog med høy grunnvannsstand, men den kan også forekomme på åpne områder som beitemark og myr. Planta er ikke avhengig av næring eller kalk.
Korallrot finnes i hele Norge, og er nok en av de vanligste orkidéene vi har. Den er derfor ikke freda. Det er allikevel ikke så ofte en kommer over planta. Den er i rødlistevurderingen 2021 regnet som livskraftig (LC).


== Referanser ==


== Eksterne lenker ==
(en) Korallrot i Encyclopedia of Life 
(en) Korallrot i Global Biodiversity Information Facility 
(no) Korallrot hos Artsdatabanken 
(sv) Korallrot hos Dyntaxa 
(en) Korallrot hos ITIS 
(en) Korallrot hos NCBI 
(en) Korallrot hos The International Plant Names Index 
(en) Korallrot hos Tropicos 
(en) Kategori:Corallorhiza trifida – bilder, video eller lyd på Wikimedia Commons 
(en) Corallorhiza trifida – galleri av bilder, video eller lyd på Wikimedia Commons 
Corallorhiza trifida – detaljert informasjon på Wikispecies
Knerot

Knerot (Goodyera repens) er en plante i orkidéfamilien (marihandfamilien).


== Utseende ==
Knerot er en liten, grønnhvit orkide. Den karakteriseres best ved at den har en krypende jordstengel, og dermed danner små grupper der den opptrer. Knerot har små bladrosetter ved basis av stengelen, med cirka 5 små, eggforma blader.
Stengelen til knerot bøyer seg i 90 graders vinkel ved basis, derav navnet til planta. Øverst på stengelen sitter et aks med 10–15 gulhvite blomster som vender til samme side. Planta snylter stort sett på andre planter, men den har allikevel klorofyll.


== Forekomster i Norge ==
Knerot vokser for det meste i barskog, i spredte grupper. I tillegg kan den vokse i bjørkeskog, rasmark og hei. Den opptrer aldri i store mengder, som regel finner en bare noen få planter som er vanskelige å få øye på.
Planta opptrer over det meste av landet. Den er imidlertid begrensa til lavlandet, og den er også sjeldnere i sørlige og vestlige deler av Norge. Fra 2021 er den kommet med i Norsk rødliste for arter som nær trua (NT).


== Referanser ==


== Eksterne lenker ==
(en) knerot i Encyclopedia of Life 
(en) knerot i Global Biodiversity Information Facility 
(no) knerot hos Artsdatabanken 
(sv) knerot hos Dyntaxa 
(en) knerot hos ITIS 
(en) knerot hos NCBI 
(en) knerot hos The International Plant Names Index 
(en) knerot hos Tropicos 
(en) Kategori:Goodyera repens – bilder, video eller lyd på Wikimedia Commons 
(en) Goodyera repens – galleri av bilder, video eller lyd på Wikimedia Commons 
Goodyera repens – detaljert informasjon på Wikispecies
Fuglerede (blomst)

Fuglerede (Neottia nidus-avis) eller fuglereir er en plante i orkidéfamilien (marihandfamilien).


== Utseende ==
Fuglerede er en orkidé med et helt spesielt utseende. Den ser nemlig ut som den har visna, til og med før den har blomstra. Det skyldes at den ikke inneholder klorofyll, og livnærer seg ved å snylte på andre planter. Den blir imidlertid ganske stor, den kan nærme seg halvmeteren i høyde, og den er derfor ganske godt synlig.
Planta har som regel et tjuetalls blomster i aks, og blomstene er ganske pene selv om de er brunlige av farge. De har en halvsirkel bestående av fem kronblader øverst, og en lengre, kløva underleppe nederst. En annen ting som er spesielt med fuglerede er at rotsystemet er svært forgreina og ser ut som et fuglerede. Derav navnet på planta. Fuglerede er blant de orkidéene som ikke blomstrer hvert år.


== Forekomster i Norge ==
Fuglerede er først og fremst knytta til kyststrøk, men den forekommer så langt inn i landet som Ringsaker. Den vokser på baserik grunn i skog (for eksempel edelløvskog og kalkbarskog), og finnes langs kysten nord til Narvik.
Fuglerede er ikke freda, men siden den er rødlista i kategorien nær trua (NT), ikke er vanlig og ikke blomstrer ofte, er det ikke tilrådelig å plukke den.


== Referanser ==


== Eksterne lenker ==
(en) Fuglerede i Encyclopedia of Life 
(en) Fuglerede i Global Biodiversity Information Facility 
(no) Fuglerede hos Artsdatabanken 
(sv) Fuglerede hos Dyntaxa 
(en) Fuglerede hos NCBI 
(en) Fuglerede hos The International Plant Names Index 
(en) Fuglerede hos Tropicos 
(en) Kategori:Neottia nidus-avis – bilder, video eller lyd på Wikimedia Commons 
(en) Neottia nidus-avis – galleri av bilder, video eller lyd på Wikimedia Commons 
Neottia nidus-avis – detaljert informasjon på Wikispecies
DHT

DHT kan blant annet vise til:

Dihydrotestosteron, et mannlig kjønnshormon.
Distribuert hashtabell, en hashtabell der de enkelte (nøkkel,verdi)-par ligger spredt i et datanett.
Sjøslaget ved Riachuelo

Sjøslaget ved Riachuelo, eller bare Riachuelo-slaget, ble utkjempet den 11. juni 1865 ved breddene av elven Riachuelo, en sidestrøm av elven Paraguay, i provinsen Corrientes, Argentina.
Slaget er ansett av militærhistorikere som en av de viktigste slagene under trippelalliansekrigen (1864–1865). På slutten av 1864 hadde Paraguay vunnet en rekke slag, men den 11. juni 1865 snuddekrigslykken, med Brasils seier, dette til fordel for de allierte.
Paraguays flåte var før slaget kun en brøkdel av Brasils. Den ankom Humaitá om morgenen den 9. juni. Paraguays president Francisco Solano López forberedte seg på å angripe skipene ved Riachueloelven til støtte for de alliertes landtropper. Åtte skip og seks flåter med kanoner, totalt 36 kanoner, angrep den brasilianske skvadronen som hadde 59 kanoner. Paraguay planla å utføre angrepet i morgentimene for å utnytte overraskelsesmomentet til sin fordel, dette for å utjevne forskjellene i våpenmengden. Motortrøbbel forårsaket en forsinkelse i angrepet og flåten kom derfor til Riachuelo ved 9-tiden i dagslys.
De paraguayanske kommandørene klarte å lokke de brasilianske skipene mot breddene av elven, hvor de hadde problemer med å manøvrere, for å lede skipene inn i sandbankene. Dette hjalp dessverre ikke mot den overlegne brasilianske ildkraften som ved ett-tiden på dagen hadde vunnet slaget. Tre av åtte paraguayanske skip var sunket før retretten.
De paraguayanske tapene er ikke kjent. Brasilianske hadde et tap på 247 menn (selv om noen kilder sier at antallet kan ha vært opptil 750). Det paraguayanske forsøket på å kontrollere Paranáelven hadde slått feil; tapene ved Riachuelo ble fulgt av tap på land, og i 1870 led Paraguay et totalt og ødeleggende tap.


== Brasilianske skip ==
Amazonas (1 050 tonn)
Belmonte (602)
Jequitinhonha 647)
Beberibe (637)
Parnaíba (602)
Ipiranga (325)
Araguari (415)
Iguatemi (406)
Mearim (415)


== Paraguayanske skip og tropper ==
Tacuary (620 tonn)
Igurey (650)
Marquez de Olinda (300)
Salto Oriental (300)
Paraguary (730)
Iporá (300)
Jejuy (200)
Pirabebé (150)
Rangel
2 "chatas" (flåter) (40)
5 "chatas" (35)
landtropper


== Eksterne lenker ==
(en) Battle of the Riachuelo – kategori av bilder, video eller lyd på Commons
Småtveblad

Småtveblad (Neottia cordata) er en plante i orkidéfamilien (marihandfamilien). Den var tidligere regnet til slekta Listera.


== Utseende ==
Småtveblad er en veldig anonym orkidé, og den er ikke lett å legge merke til. Den er veldig liten, stort sett mellom 5 og 15 centimeter høy, og den er heller ikke spesielt fargerik. Den opptrer som regel i små grupper.
Ved basis av stengelen har småtveblad to små, hjerteforma blader (derav det norske slektsnavnet tveblad og det latinske artsepitetsnavnet cordata, som betyr hjerteforma). Øverst har planta noen få, rødbrune blomster. Ved nærmere studier ser disse blomstene ut som små alver, og de er ganske spesielle.


== Forekomster i Norge ==
Småtveblad vokser stort sett i alle former for skog, og den er den vanligste orkidéen i norske skoger. Den er ikke avhengig av mye kalk eller næring i bakken, og den kan også vokse helt opp i snaufjellet.
Småtveblad finnes over hele Norge, selv om den er litt sjeldnere i ytre strøk på Sørlandet, Vestlandet og i Finnmark. Av den grunn er den ikke freda, og er i rødlistevurderingen 2021 regnet som livskraftig (LC).


== Referanser ==


== Eksterne lenker ==
(en) Småtveblad i Encyclopedia of Life 
(en) Småtveblad i Global Biodiversity Information Facility 
(no) Småtveblad hos Artsdatabanken 
(sv) Småtveblad hos Dyntaxa 
(en) Småtveblad hos ITIS 
(en) Småtveblad hos NCBI 
(en) Småtveblad hos The International Plant Names Index 
(en) Kategori:Neottia cordata – bilder, video eller lyd på Wikimedia Commons 
(en) Neottia cordata – galleri av bilder, video eller lyd på Wikimedia Commons 
Neottia cordata – detaljert informasjon på Wikispecies
Stortveblad

Stortveblad (Neottia ovata) er en plante i orkidéfamilien (marihandfamilien). Den var tidligere regnet til slekta Listera.


== Utseende ==
Stortveblad er en ganske stor og grov plante, mye større enn sin nære slektning småtveblad. Den er allikevel ganske anonym på grunn av fargene den har. Den er nemlig grønn og gulgrønn, og derfor ikke alltid så lett å legge merke til på tross av størrelsen.
Stortveblad har to ovale, store blader ved basis av stengelen (det norske slektsnavnet tveblad betyr to blader). I toppen av en opptil 60 centimeter lang stengel sitter et aks med flere titalls gulgrønne blomster. Stortveblad kan opptre i store mengder der den vokser.


== Forekomster i Norge ==
Stortveblad vokser for det meste på kalkrik grunn, enten i skog eller på myr. Den finnes over mye av landet helt nord til Porsanger, men siden den trenger kalk mangler den flere steder i Sør-Norge. Den vokser spredt, og er ikke veldig vanlig noen steder selv om den opptrer ganske hyppig spesielt på kalkområder i Nord-Norge. Stortveblad er ikke freda, og er i rødlistevurderingen 2021 regnet som livskraftig (LC).


== Referanser ==


== Eksterne lenker ==
(en) Stortveblad i Global Biodiversity Information Facility 
(en) Stortveblad hos ITIS 
(en) Stortveblad hos The International Plant Names Index 
(en) Stortveblad hos Tropicos 
(en) Kategori:Neottia ovata – bilder, video eller lyd på Wikimedia Commons 
(en) Neottia ovata – galleri av bilder, video eller lyd på Wikimedia Commons
Huldreblom

Huldreblom (Epipogium aphyllum) er en plante i orkidéfamilien (marihandfamilien).


== Utseende ==
Huldreblom har et svært karakteristisk utseende, hvis du skulle være blant de heldige som får se planta. Den blomstrer nemlig svært sjelden, og den opptrer heller ikke alltid på samme stedet. Den er den mest myteomspunnede orkidéen i Norge, og evnen dens til å dukke opp på forskjellige steder og forsvinne igjen har gitt den huldrenavnet. Huldreblom må trolig ha en varm og fuktig vår for å i det hele tatt sette blomster.
Når huldreblom blomstrer, sender den opp en rødbrun, rundt 20 centimeter lang stengel med noen få blomster på. Disse blomstene er store, gulhvite og hvite med rosa tegninger på. De regnes av mange for å være svært vakre. Huldreblom har ikke klorofyll, og tar opp næring ved å snylte på andre planter.


== Forekomster i Norge ==
Huldreblom trenger gammelskog for å overleve, det vil si at mange huldreblomforekomster har blitt utrydda av moderne hogst. Den står ofte fuktig, og litt næringsrikt, men er mest avhengig av kontinuitet. I dag finnes huldreblom stort sett på bratte steder der lønnsom hogst ikke har vært mulig.
Huldreblom har en østlig utbredelse, og finnes i Norge spredt på Østlandet, i Trøndelag og Nord-Norge, fra Evje og Hornnes i sør til Tana i nord. Den finnes og i Lærdal og Sogndal på Vestlandet. På grunn av tilknytninga huldreblom har til gammelskog, er den i dag totalfreda i Norge.


== Referanser ==


== Eksterne lenker ==
(en) Huldreblom i Encyclopedia of Life 
(en) Huldreblom i Global Biodiversity Information Facility 
(no) Huldreblom hos Artsdatabanken 
(sv) Huldreblom hos Dyntaxa 
(en) Huldreblom hos NCBI 
(en) Huldreblom hos The International Plant Names Index 
(en) Huldreblom hos Tropicos 
(en) Kategori:Epipogium aphyllum – bilder, video eller lyd på Wikimedia Commons 
(en) Epipogium aphyllum – galleri av bilder, video eller lyd på Wikimedia Commons 
Epipogium aphyllum – detaljert informasjon på Wikispecies Huldreblom på Den virtuella floraen
Huldreblom på O-fagspatruljen